Σταδιασμός ήτοι περίπλους της μεγάλης θαλάσσης

Ο Σταδιασμός, ήτοι περίπλους της μεγάλης θαλάσσης είναι έργο άγνωστου αρχαίου γεωγράφου / πλοηγού - δεύτερο μισό του 3ου αιώνα. Από το έργο αυτό έχει σωθεί μόνο τμήμα του και περιέχει αποστάσεις, οδηγίες πλεύσης και περιγραφές λιμένων της ΜεσογείουEncyclopedia of the Roman Empire, Matthew Bunson Infobase Publishing, 2009, σελ. 420. Οι αποστάσεις στο έργο αυτό εκφράζονται σε στάδια. Το όνομα που έχει δοθεί στο έργο προκύπτει από τις πρώτες γραμμές του έργου: «Δεδειγμένων οὖν τούτων, τὸ φιλομαθὲς καὶ σπουδαῖον ἀγαμένῳ τῆς σῆς ἀγάπης, ἀδελφὲ τιμιώτατε, ἔδοξέ μοι καὶ τὸν τῆς μεγάλης θαλάσσης σταδιασμὸν ἤτοι περίπλουν δηλῶσαί σοι ἀκριβέστατα, ὅπως καὶ τούτων ἀναγνοὺς ἔμπειρος ἔσῃ.»

Το χειρόγραφο και έντυπες εκδόσεις
Τα τμήματα που έχουν διασωθεί βρέθηκαν στον χειρόγραφο κώδικα Matritensis Graecus 121 της Εθνικής Βιβλιοθήκης της Μαδρίτης (Biblioteca Nacional de Madrid) μαζί με το Χρονικό του ΙππολύτουStefano Medas , Lo Stadiasmo o Periplo del Mare Grande e la navigazione antica, Gerión Anejos XII, 2008, 221-225, ISBN 978-84-669-3076-5 (μετάφραση στα Ισπανικά).

Έντυπες εκδόσεις έγιναν το 1769, Iriarte (Μαδρίτη) (editio princeps), το 1828, de Gail (Παρίσι) και το 1841, Hoffmann (Λειψία - Leipzig). Το 1855 εκδόθηκε από τον Müller στον πρώτο τόμο του Geographi Graeci Minores, με λατινική μετάφραση και σημειώσεις. Η επόμενη έκδοση έγινε το 1905: Der Stadiasmus Maris Magni, στο A. Bauer, Die Chronik des Hippolytos im Matritensis Graecus 121, Leipzig 1905: 243-276 (με εκτεταμένα σχόλια). Ακολούθησαν εκδόσεις το 1929, Bauer και του 1955 de Helm.

Το κείμενο
Το κείμενο είναι καθαρά τεχνικό και απευθύνεται σε ναυτικούς, για το λόγο αυτό δεν έχει καθόλου μυθολογικές αναφορές ή εθνογραφικές ή ιστορικές αναφορές, ούτε έχει λογοτεχνική υφήIl piu antico testo portolanico attualmente noto: Lo Σταδιασμός ήτοι περίπλους της μεγάλης θαλάσσης - Stadiasmo o periplo del mare grande, Stefano Medas.

Αναφορές

Εξωτερικοί σύνδεσμοι

Σταδιασμός ήτοι περίπλους της μεγάλης θαλάσσης, το κείμενο στα ελληνικά και λατινική μετάφραση (σκαναρισμένο)

Κατηγορία:Αρχαία ελληνικά συγγράμματα
Κατηγορία:Ναυτιλιακά βοηθήματα
Κατηγορία:Περίπλοι
Κατηγορία:Ιστορία της ναυτιλίας